Kasung Hpyen Yen Mung Masha Ni Nga Shara, Yup Shara Naw Yak Hkak Hkrum Nga
Kasung hpyen yen masha ni hpe Nawku hpung ni NGO uhpung ni, shara shagu de na garum ntum hpung ni matut manoi sa du garum ai majaw malu masha, buhpun palawng, hpun nba ni lu sai raitim nga shara, yup shara ni grai naw yak hkak hkrum nga ai hpe chye lu ai.
Lam Braw Yang Hkalup hpung nawku jawng wang hte RC nawku jawng wang kaw hpyen yen masha marai (1,000) jan shanu machyu nga ai re, August (16) ya shani Jinghpaw Mungdaw Hkringmang Daju Dr. Hkyet Awng hpung ni garum ningtum arung arai hte hpawn sa du garum ai lam nga ai.
Hpyenyen Mung masha ni hta Jawngma ni law law lawm ai re majaw jawngma ni a hpaji lam a matu KBC hpaji dap, seng ang ai Myen Asuya hpaji rung hte tatut hpyenyen yu lakawn nga ai Salang ni bawngban jahkrup nga ma ai hpe chye lu ai, Dr. Hkyet Awng hte rau du wa ai Myen Hpyen Dap Ningtau Ts.K.Hk Up. Col. Kyo Hkai Htun kawn Kasung Zup Mai mare masha ni tinang dum nta de alum ala bai wa nga mu ngu tsun ai raitim mare masha ni gaw naw hkrit kajawng nga ai hte asak shimlam a matu mung naw myit tsang ai majaw kadai mung mare de n-gui wa shi ai hpe chye lu ai, Hpyen yen ladaw galu wa yang na matu mung hpyen yen Mung masha ni a myit hpe madung hkan nang hkansa ya na re nga nna karum ningtum hpung na salang langai tsun ai.
kac_Latn kac_Latn kac_Latn kac_Latn